open-index/open-wikipedia-markdown huggingface dataset:
Φιλήμων και Βαυκίς

**Ο Φιλήμων και η Βαυκίς** ήταν σύμφωνα με τη μυθολογία ένα ευσεβές ζευγάρι φτωχών γερόντων από τη Φρυγία, οι οποίοι ήταν οι μόνοι που φιλοξένησαν και περιποιήθηκαν τον Δία και τον Ερμή όταν μεταμφιεσμένοι οι θεοί σε οδοιπόρους, και αφού είχαν γυρίσει πολλές χώρες συναντώντας την αδιαφορία και την εχθρότητα των ανθρώπων, έφτασαν στο σπίτι τους. Οι ευσεβείς γέροντες ήταν οι μόνοι που σώθηκαν από την πλημμύρα που προκάλεσαν οι θεοί για να τιμωρήσουν τους ανθρώπους για τη σκληρότητα τους και το σπίτι τους έγινε ναός και οι ίδιοι ορίστηκαν ιερείς. Η επιθυμία τους να πεθάνουν μαζί πραγματοποιήθηκε και ο Φιλήμων μεταμορφώθηκε σε δρυ και η σύζυγός του σε ροδάκινο.

Πολλοί καλλιτέχνες του 15ου αιώνα και μετέπειτα εμπνεύστηκαν από τον μύθο αυτό (Μπραμαντίνο, Ρούμπενς, Ρέμπραντ κ.α.).

Ο αστεροειδής 1921 EE ανακαλύφθηκε το 1877 και βρίσκεται στην Κύρια ζώνη αστεροειδών. Αργότερα ονομάστηκε (172)Βαυκίς παίρνοντας το όνομα του από τη Βαυκίδα.

## Πηγή
* Εγκυκλοπαίδεια Πάπυρος Λαρούς Μπριτάννικα, τ.51

Κατηγορία:Πρόσωπα της ελληνικής μυθολογίας
Κατηγορία:Φρυγία
Σιδηροδρομική γραμμή Αιτωλικού - Κατοχής

Η **Σιδηροδρομική Γραμμή Αιτωλικού - Κατοχής** ήταν σιδηροδρομική γραμμή των Σιδηροδρόμων Βορειοδυτικής Ελλάδος. Αποτελούσε διακλάδωση από τη σιδηροδρομική γραμμή Κρυονερίου - Αγρινίου που ξεκινούσε από το Αιτωλικό. Ήταν γραμμή μετρικού εύρους.

Η γραμμή Αιτωλικού - Κατοχής εγκαινιάστηκε το 1912. Ένωνε την πόλη και το νησί του Αιτωλικού με την ηπειρωτική χώρα εκατέρωθεν της λιμνοθάλασσας μέσω των δυο γεφυρών που εξυπηρετούν και σήμερα την πόλη και οι οποίες ήταν τότε μικτής (οδικής και σιδηροδρομικής) κυκλοφορίας. Ο σταθμός Κατοχής βρισκόταν στην απέναντι όχθη του Αχελώου από τον οικισμό της Κατοχής.

Η γραμμή τέθηκε εκτός εκμετάλλευσης τον Μάιο του 1943 από τις ιταλικές αρχές κατοχής και αποξηλώθηκε, προκειμένου τα υλικά της επιδομής της να χρησιμοποιηθούν στην επέκταση της γραμμής Κρυονερίου - Αγρινίου προς Αμφιλοχία. Τα έργα της επέκτασης αυτής ξεκίνησαν, αλλά δεν ολοκληρώθηκαν λόγω της συνθηκολόγησης της Ιταλίας και παραμένουν ορατά έως σήμερα πλησίον της Αμφιλοχίας. Από τη γραμμή Αιτωλικού - Κατοχής δεν έχουν απομείνει σχεδόν καθόλου ίχνη.

## Στοιχεία γραμμής
* Μήκος: 10,010 χιλιόμετρα
* Εύρος: 1.000 χιλιοστά
* Σταθμοί και στάσεις: 12
* Μονή γραμμή
* Ηλεκτροδότηση: Όχι

## Παραπομπές


## Πηγές
* Σύλλογος Φίλων του Σιδηροδρόμου, *Οι Ελληνικοί Σιδηρόδρομοι: Η διαδρομή τους από το 1869 έως σήμερα*, Αθήνα: Μίλητος, 1997. ISBN 9608460077
* *Οι Σιδηρόδρομοι της Κεντρικής Ελλάδας (1869-1969)*, Καλαμαριά: Μουσείο Φωτογραφίας «Χρήστος Καλεμκερής» Δήμου Καλαμαριάς, 2005. ISBN 9608794617

Αιτωλικό
Αιτωλικό
Κατηγορία:Περιφερειακή ενότητα Αιτωλοακαρνανίας
Κατηγορία:Αιτωλικό
Χειμερινοί Ολυμπιακοί Αγώνες 1968

Οι **Χειμερινοί Ολυμπιακοί Αγώνες του 1968** διοργανώθηκαν στο Γκρενόμπλ της Γαλλίας από τις 6 Φεβρουαρίου μέχρι και τις 18 Φεβρουαρίου. 

## Πίνακας Μεταλλίων

## Εξωτερικοί σύνδεσμοι

* "Grenoble 1968". Olympic.org. Διεθνής Ολυμπιακή Επιτροπή.
Χειμερινοί Ολυμπιακοί Αγώνες 1960

Οι **Χειμερινοί Ολυμπιακοί Αγώνες του 1960** διοργανώθηκαν στο Κοιλάδα Σκουάου των ΗΠΑ από τις 18 Φεβρουαρίου 1960 μέχρι και τις 28 Φεβρουαρίου 1960.

## Πίνακας Μεταλλίων

## Εξωτερικοί σύνδεσμοι

* "Squaw Valley 1960". Olympic.org. Διεθνής Ολυμπιακή Επιτροπή.
Ιωσήφ Δεκιγάλλας

Ο **Ιωσήφ Δεκιγάλλας** αναφέρεται και ως **Ιωσήφ Δε-Κιγάλλας** (*De Cigalla*) (16 Μαρτίου 1812 - 16 Νοεμβρίου 1886) υπήρξε Έλληνας επιστήμονας και συγγραφέας του 19ου αιώνα.

## Βιογραφικά στοιχεία
Γεννήθηκε στις 16 Μαρτίου 1812 στο Ταγκανρόγκ της Ρωσίας. Η καταγωγή της οικογένειας των Δεκιγάλλα (De Cigalla) ήταν από τη Γένουα και έφερε τον τίτλο του κόμητος από το 1595 και δίπλωμα ευγενείας με οικόσημο από το 1616. Είχε εγκατασταθεί στη Γένουα και στη Θήρα. 

Έμεινε ορφανός από γονείς και κηδεμονεύτηκε από τον θείο του, καθολικό αρχιερέα της Σαντορίνης, ο οποίος αντιλαμβανόμενος την αξία του Ιωσήφ τον έστειλε στην Πίζα για να σπουδάσει. Στην Ιταλία ο Ιωσήφ διορίστηκε διδάκτωρ της ιατρικής σχολής του Βασιλικού Πανεπιστημίου της Σιένας το 1832 μόλις ηλικίας είκοσι χρονών. 

Πήγε στη Φλωρεντία για να διευρύνει τις σπουδές του. Επέστρεψε στην Ελλάδα και εγκαταστάθηκε στη Θήρα. Παντρεύτηκε την ευγενή Μαρία Δελένδα και επιδόθηκε στο επάγγελμα του ιατρού για πενήντα χρόνια. Για το έργο που προσέφερε, του απονεμήθηκε ο βαθμός του Ιππότη του Τάγματος του Σωτήρος.

Απεβίωσε στις 16 Νοεμβρίου 1886 στη Θήρα.

## Συγγράμματα
Έγραψε βιβλίο περί της έκρηξης του ηφαιστείου της Σαντορίνης που έγινε το 1866. Έγραψε επίσης και άλλα επιστημονικά συγγράμματα, καθώς και φιλολογικές, ιστορικές, φιλοσοφικές και κριτικές μελέτες. 

## Παραπομπές


## Πηγές
* Ιωσήφ Δεκιγάλλας συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες ιατροί του 19ου αιώνα
Κατηγορία:Έλληνες συγγραφείς του 19ου αιώνα
Κατηγορία:Τάγμα του Σωτήρος
Θερινοί Ολυμπιακοί Αγώνες 1904

[right|thumb|Ο [Περικλής Κακούσης, χρυσός Ολυμπιονίκης στην άρση βαρών το 1904.]]
[right|thumb|Ο [Νικόλαος Γεωργαντάς στην προσπάθεια που του χάρισε το χάλκινο μετάλλιο.]]
Οι **Θερινοί Ολυμπιακοί Αγώνες 1904**, οι Αγώνες της 3ης Ολυμπιάδας της σύγχρονης ιστορίας, διοργανώθηκαν στο Σεντ Λούις των Ηνωμένων Πολιτειών από την 1 Ιουλίου έως και τις 23 Νοεμβρίου 1904.

## Συμμετοχές
thumb|left|Χώρες που έλαβαν μέρος.
<br /><span style="color:#1e90ff;">'''Μπλε'''</span> = Για πρώτη φορά.
<br /><span style="color:#00ff7f;">'''Πράσινο'''</span> = Είχαν λάβει μέρος και παλαιότερα.
<br />Η διοργανώτρια πόλη με κίτρινο τετράγωνο.
thumb|left|Ο αριθμός των αθλητών από κάθε χώρα.

Λόγω της εξαιρετικά μεγάλης απόστασης έως τη διοργανώτρια χώρα και της δυσκολίας των μετακινήσεων με τα μεταφορικά μέσα της τότε εποχής, αλλά και λόγω της έντασης που προκάλεσε ο Ρωσοϊαπωνικός Πόλεμος του 1904 - 1905, η συντριπτική πλειοψηφία των αθλητών που έλαβαν μέρος σε αυτή τη διοργάνωση ήταν από τις Ηνωμένες Πολιτείες και τον Καναδά. Είναι χαρακτηριστικό ότι μόλις 62 από τους 651 αθλητές που έλαβαν μέρος δεν ήταν από τη Βόρεια Αμερική (δείτε τους σχετικούς πίνακες).

## Μετάλλια
Αξιοσημείωτο ιστορικά είναι ότι στην τρίτη σύγχρονη Ολυμπιάδα καθιερώθηκαν οριστικά, από τότε και μέχρι σήμερα, τα αντίστοιχα μετάλλια για τους 3 πρώτους αθλητές: χρυσό μετάλλιο για τον πρώτο, αργυρό μετάλλιο για τον δεύτερο και χάλκινο μετάλλιο για τον τρίτο. Σημαντικό ιστορικά ήταν το γεγονός ότι η Διεθνής Ολυμπιακή Επιτροπή (ΔΟΕ) προχώρησε τότε σε εκ των υστέρων απονομή χρυσών, ασημένιων και χάλκινων μεταλλίων και στους τρεις πρώτους αθλητές των αγωνισμάτων των δύο πρώτων Ολυμπιακών Αγώνων, του 1896 και του 1900, προκειμένου να υπάρξει δίκαιη ιστορική εναρμόνιση με τους κατόχους μεταλλίων όλων των επόμενων διοργανώσεων.

Η Ελλάδα κατέκτησε δυο μετάλλια με τον Περικλή Κακούση στην άρση βαρών (Α΄ Ολυμπιονίκης με 112 κιλά, επίδοση που ήταν τότε παγκόσμιο ρεκόρ) και Νικόλαο Γεωργαντά στο δίσκο (Γ΄ Ολυμπιονίκης με βολή στα 37,68 μέτρα).

## Πίνακας Μεταλλίων

## Παραπομπές

## Εξωτερικοί σύνδεσμοι

* "St. Louis 1904". Olympic.org. Διεθνής Ολυμπιακή Επιτροπή.

*
Κατηγορία:Πολυαθλητικές διοργανώσεις το 1904
Δραστικότητα

**Δραστικότητα** είναι η ιδιότητα των ουσιών να αντιδρούν με άλλες ουσίες. Όσο πιο βίαια αντιδρά γενικά μια ουσία τόσο πιο δραστική θεωρείται. Η δραστικότητα μιας ουσίας δεν προσδιορίζει με ποιες ουσίες αντιδρά αυτή, αλλά μπορεί να εκτιμήσει με πόσες αντιδρά. Γενικά, μία ουσία που έχει χαμηλή δραστικότητα αντιδρά μόνο με ουσίες μεγάλης δραστικότητας.

Οι πιο δραστικές ουσίες θεωρούνται τα άτομα και οι ρίζες, ειδικά το ιόν Υδρογόνου H^{+}. Λιγότερο δραστικές ουσίες θεωρούνται τα ευγενή μέταλλα και τα ευγενή αέρια.

## Δείτε επίσης

*Ηλεκτροχημική σειρά των μετάλλων

Κατηγορία:Χημικές ιδιότητες
Φωσφορικό οξύ

μικρογραφία|Φωσφορικό οξύ
Το **φωσφορικό οξύ** είναι ένα ανόργανο οξύ με χημικό τύπο H_{3}PO_{4}. Το οξύ αυτό είναι ιδιαίτερα δραστικό και παράγεται με αντίδραση του νερού (H2O
) με οξείδιο του φωσφόρου (P2O5). Το φωσφορικό οξύ διαλύεται στο νερό παράγοντας κατιόντα υδρογόνου H^{+} και φωσφορικές ρίζες (PO_{4})^{-3}, ενώ αντιδρά με βάσεις παράγοντας φωσφορικά άλατα.

Ο κωδικός του φωσφορικού οξέος στον ευρωπαϊκό κώδικα τροφίμων και συντηρητικών είναι Ε338.

Οι φωσφορικές ρίζες συμμετέχουν στη σύσταση του δεοξυριβονουκλεϊκού οξέος (DNA) στη σύνδεση των νουκλεοτιδίων. Αποτελεί συστατικό φρούτων και λαχανικών, ενώ χρησιμεύει στον οργανισμό ως αντιοξειδωτικό και δεσμευτικό μετάλλων. Επίσης, είναι συστατικό μερικών συγκολλητικών ουσιών.

## Παραπομπές


## Εξωτερικοί σύνδεσμοι

Κατηγορία:Ανόργανα οξέα
Κατηγορία:Ενώσεις φωσφόρου
Κατηγορία:Οξοξέα
Κατηγορία:Αρωματικές ύλες
Κατηγορία:Μητρικές ενώσεις
Παλαιολόγος Μπενιζέλος

Ο **Παλαιολόγος Μπενιζέλος** υπήρξε Έλληνας πολιτικός του 1821.

## Βιογραφικά στοιχεία
Ανήκε στην μεγάλη και ιστορική οικογένεια των Μπενιζέλων της Αθήνας. Στην επανάσταση ήταν δημογέροντας της Αθήνας. Μετά την έκρηξη της επανάστασης κρατήθηκε ως όμηρος των Τούρκων μαζί με τους άλλους δύο συνάρχοντες δημογέροντες της Αθήνας και συγγενείς του, τον Προκόπιο Βενιζέλο και τον Άγγελο Γέροντα. Κρατήθηκε στις φυλακές της Ακρόπολης, όπου έμεινε αιχμάλωτος επί επτά μήνες. Στο διάστημα αυτό βασανίστηκε αφόρητα πολλές φορές και είδε τον θάνατο. Ωστόσο κατόρθωσε να διαφύγει και κατέφυγε στην Αίγινα. Γιοί του ήταν ο Παύλος, Μιλτιάδης, και Αλέξανδρος Βενιζέλος.

## Παραπομπές


## Πηγές
* 
* 

Κατηγορία:Πρόκριτοι
Κατηγορία:Οικογένεια Μπενιζέλου
Χειμερινοί Ολυμπιακοί Αγώνες 1936

Οι **Χειμερινοί Ολυμπιακοί Αγώνες 1936** διοργανώθηκαν στο Γκάρμις-Παρτενκίρχεν (Γερμανία) από την 6 Φεβρουαρίου έως τις 16 Φεβρουαρίου 1936.

## Πίνακας μεταλλίων

## Εξωτερικοί σύνδεσμοι

* "Garmisch Partenkirchen 1936". Olympic.org. Διεθνής Ολυμπιακή Επιτροπή.
Μιλτιάδης Βενιζέλος

Ο **Μιλτιάδης Βενιζέλος** (1822 - 1887) ήταν Έλληνας επιστήμονας του 19ου αιώνα.

## Βιογραφικά στοιχεία
Ανήκε στην μεγάλη και ιστορική οικογένεια των Βενιζέλων της Αθήνας. Γεννήθηκε το 1822 στην Αίγινα. Πατέρας του ήταν ο δημογέροντας Παλαιολόγος Βενιζέλος. Η μητέρα του ήταν το γένος Μοίρα από την Αίγινα.

Ολοκλήρωσε τη βασική του εκπαίδευση στην Αίγινα, και μετά σπούδασε ιατρική στο Εθνικό Πανεπιστήμιο και συνέχισε τις σπουδές του στο Βερολίνο, και επί οκταετίας εξειδικεύτηκε στον κλάδο της Μαιευτικής.

Επέστρεψε στην Ελλάδα το 1850 και διορίστηκε δημοτικός γιατρός στην πρωτεύουσα, και υφηγητής παθολογίας στο Πανεπιστήμιο, όπου μετά από δύο χρόνια έγινε τακτικός καθηγητής. Εκλέχτηκε επανειλημμένα πρύτανης, το 1865, 1866 και 1883, γεγονός σπάνιο στα χρονικά του πανεπιστημίου. Έγινε επίσης δύο φορές κοσμήτορας της Ιατρικής Σχολής. Από το έτος 1861 ήταν συνεχώς μέλος της πανεπιστημιακής συγκλήτου.

Δίδαξε επί τριάντα τέσσερα έτη. Πρόσφερε πολύτιμες υπηρεσίες στην επιδημία χολέρας του 1854 και έδωσε την πρωτοβουλία ανέγερσης του νοσοκομείου μεταδοτικών νοσημάτων και του Μαιευτηρίου, του οποίου υπήρξε διευθυντής μέχρι των τελευταίων του χρόνων. 

Αναμίχθηκε με την πολιτική το 1863, όταν εκλέχτηκε πληρεξούσιος Αττικής στην Β΄ Εθνική Συνέλευση, της οποίας διετέλεσε και αντιπρόεδρος. Όμως, ασχολήθηκε περισσότερο με την επιστήμη του. Έγινε Υπουργός της Δημόσιας Εκπαίδευσης στην κυβέρνηση υπό την προεδρία του Δημητρίου Βάλβη. 

Τιμήθηκε με τον ανώτερο Ταξιάρχη της Ελλάδας και αυτόν της Δανίας. 

Εκλέχτηκε βουλευτής Αθηνών, δεν πρόλαβε όμως να εκπληρώσει την υπηρεσία του. Απεβίωσε στην Αθήνα στις 9 Ιανουαρίου 1887 (π.η.).

## Παραπομπές


## Πηγές
* Μιλτιάδης Βενιζέλος συνοπτικό βιογραφικό σημείωμα από το Ινστιτούτο Νεοελληνικών Ερευνών
* 
* 
* 

Κατηγορία:Έλληνες παθολόγοι
Κατηγορία:Έλληνες πληρεξούσιοι
Κατηγορία:Έλληνες υπουργοί Δημόσιας Εκπαίδευσης
Κατηγορία:Βουλευτές Αττικοβοιωτίας
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Μιλτιαδης
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Θειούχο ασβέστιο

Το **θειούχο ασβέστιο** είναι η χημική ένωση με χημικό τύπο **CaS**. Αυτό το λευκό υλικό κρυσταλλώνεται σε κύβους σαν αλάτι. Το θειούχο ασβέστιο έχει μελετηθεί ως συστατικό σε μια διαδικασία που θα ανακυκλώνει τον γύψο, ένα προϊόν αποθείωσης των καυσαερίων. Όπως πολλά άλατα που περιέχουν ιόντα σουλφιδίου, το θειούχο ασβέστιο τυπικά έχει μια οσμή υδρόθειο, η οποία προκύπτει από μικρή ποσότητα αυτού του αερίου που σχηματίζεται από την υδρόλυση του άλατος.

Όσον αφορά την ατομική του δομή, το θειούχο ασβέστιο κρυσταλλώνεται στο ίδιο μοτίβο με το χλωριούχο νάτριο (NaCl), υποδεικνύοντας ότι ο δεσμός σε αυτό το υλικό είναι εξαιρετικά ιοντικός. Το υψηλό σημείο τήξης είναι επίσης συνεπές με την περιγραφή του ως ιοντικού στερεού. Στον κρύσταλλο, κάθε ιόν S2- περιβάλλεται από ένα οκτάεδρο έξι ιόντων Ca2+ και συμπληρωματικά, κάθε ιόν Ca2+ περιβάλλεται από έξι ιόντα S2-.

## Παραγωγή

Το θειούχο ασβέστιο παράγεται με «ανθρακοθερμική αναγωγή» του θειικού ασβεστίου, η οποία συνεπάγεται τη μετατροπή του άνθρακα, συνήθως ως ξυλάνθρακα, σε διοξείδιο του άνθρακα:

: CaSO4 + 2 C → CaS + 2 CO2

και μπορεί να αντιδράσει περαιτέρω:

: 3 CaSO4 + CaS → 4 CaO + 4 SO<sub>2</sub>

Στη δεύτερη αντίδραση το θειικό άλας (+6 κατάσταση οξείδωσης ) οξειδώνει το σουλφίδιο (-2 κατάσταση οξείδωσης) σε διοξείδιο του θείου (+4 κατάσταση οξείδωσης), ενώ ανάγεται σε διοξείδιο του θείου το ίδιο (+4 κατάσταση οξείδωσης).

Το θειούχο ασβέστιο είναι επίσης ένα υποπροϊόν της διαδικασίας Leblanc, μιας άλλοτε σημαντικής βιομηχανικής διαδικασίας για την παραγωγή ανθρακικού νατρίου. Σε αυτή τη διαδικασία το θειούχο νάτριο αντιδρά με το ανθρακικό ασβέστιο:   

: Na2S + CaCO3 → CaS + Na2CO3

Εκατομμύρια τόνοι αυτού του υποπροϊόντος θειούχου ασβεστίου απορρίφθηκαν, προκαλώντας εκτεταμένη ρύπανση και διαμάχες. 

Το γάλα ασβέστη, Ca(OH)2, αντιδρά με στοιχειακό θείο για να δώσει ένα «άσβεστο-θείο», το οποίο έχει χρησιμοποιηθεί ως εντομοκτόνο. Το δραστικό συστατικό είναι πιθανώς ένα πολυσουλφίδιο ασβεστίου, όχι το θειούχο ασβέστιο. 

## Δραστικότητα και χρήσεις

Το θειούχο ασβέστιο αποσυντίθεται κατά την επαφή με το νερό, συμπεριλαμβανομένου του υγρού αέρα, δίνοντας ένα μείγμα Ca(SH)2, Ca(OH)2 και Ca(SH)(OH).

: CaS + H2O → Ca(SH)(OH)
: Ca(SH)(OH) + H2O → Ca(OH)2 + H2S

Αντιδρά με οξέα όπως το υδροχλωρικό οξύ, για να απελευθερώσει τοξικό αέριο υδρόθειο.

: CaS + 2 HCl → CaCl<sub>2</sub> + H2S

Το θειούχο ασβέστιο είναι φωσφορίζον και θα ανάψει κόκκινο του αίματος για έως και μία ώρα μετά την αφαίρεση μιας πηγής φωτός.  

## Παραπομπές


## Εξωτερικοί σύνδεσμοι
* 

Κατηγορία:Άλατα
Κατηγορία:Ενώσεις ασβεστίου
Κατηγορία:Ενώσεις θείου
Γκάρμις-Παρτενκίρχεν

Το **Γκάρμις-Παρτενκίρχεν** (γερμανική προφορά: [ˈɡaʁmɪʃ paʁtn̩ˈkɪʁçn̩]) είναι πόλη της Βαυαρίας στη νότια Γερμανία, κοντά στα σύνορα με την Αυστρία, και το διοικητικό κέντρο της ομώνυμης περιφέρειας στην περιοχή της Άνω Βαυαρίας. Σήμερα έχει πληθυσμό 26.000 κάτοικους.

Μέχρι και το 1935 τόσο το **Γκάρμις** όσο και το **Παρτενκίρχεν** ήταν ανεξάρτητα το ένα από το άλλο αλλά ενώθηκαν για να υποδεχτούν τους Χειμερινούς Ολυμπιακούς Αγώνες του 1936, οι πρώτοι που περιλάμβαναν αλπικό σκι. Φιλοξενεί μια ποικιλία διαγωνισμών χειμερινών σπορ. Σε κοντινή απόσταση βρίσκεται το ψηλότερο βουνό της Γερμανίας, το Τσούγκσπιτσε, σε υψόμετρο 2.962 μέτρων. 

## Παραπομπές


Κατηγορία:Διοργανώτριες πόλεις Χειμερινών Ολυμπιακών Αγώνων
Κατηγορία:Πόλεις της Βαυαρίας
Γλώσσα Τσουάνα

Η **γλώσσα Τσουάνα** (Σετσουάνα ή Σιτσουάνα) είναι γλώσσα Μπαντού που ομιλείται κυρίως στην Μποτσουάνα. Ομιλείται από 4.407.174 άτομα. Χρησιμοποιείται κυρίως το λατινικό αλφάβητο, ενώ ομιλείται από τη Φυλή Τσουάνα. Παρ' όλο που τα Αγγλικά είναι η επίσημη γλώσσα της Μποτσουάνας, η πλειονότητα των κατοίκων της χώρας ομιλεί και καταλαβαίνει τη γλώσσα αυτή. Υπάρχουν επίσης ομιλητές και στη Νότια Αφρική (που είναι επίσημη γλώσσα και σε αυτή τη χώρα), στη Ζιμπάμπουε και στη Ναμίμπια. Είναι επίσης γνωστή ως Μπετσουάνς, Κουάνα και Κοάνα.

## Εξωτερικοί σύνδεσμοι

Κατηγορία:Νιγηροκονγκολεζικές γλώσσες
Κατηγορία:Γλώσσες της Ζιμπάμπουε
Κατηγορία:Γλώσσες της Μποτσουάνας
Κατηγορία:Γλώσσες της Νότιας Αφρικής
Κατηγορία:Γλώσσες της Ναμίμπιας
Πρόκληση σεισμών

**Πρόκληση Σεισμών** είναι η διέγερση των μηχανισμών γένεσης ενός σεισμού από παράγοντα εξαρτώμενο από μη φυσική δραστηριότητα ώστε να προκληθεί ένα γεγονός νωρίτερα από το χρόνο που προβλέπει η φυσική του εξέλιξη και πιθανόν ελεγχόμενα.

## Εφαρμοσμένες μέθοδοι πρόκλησης
Έχει ήδη αρχίσει η πρόκληση σεισμών με κάποιες μεθόδους. Η μία είναι με τη χρήση πυρηνικών και η άλλη μέθοδος αφορά στη χρήση ισχυρών ηλεκτρομαγνητικών παλμών (EMP ή ΗΜΠ). Σε όλες τις πυρηνικές εκρήξεις εκτός από το ωστικό κύμα που προκαλεί δονήσεις σε πλήρες φάσμα ικανές να συντονίσουν στιγμιαία ένα ρήγμα και να προκαλέσουν σεισμό, δημιουργείται επίσης έντονος ηλεκτρομαγνητικός παλμός (NEMP) που ως μέτωπο παλμού έχει την ικανότητα να καταστρέφει επίσης με συντονισμό οποιαδήποτε ηλεκτρονική συσκευή βρίσκεται σε απόσταση κάποιων χιλιομέτρων. Οι ΗΜΠ που φέρουν σχεδόν πλήρες φάσμα συχνοτήτων δρουν διεγείροντας τους μηχανισμούς γένεσης των σεισμών ακόμη και όταν δεν υπάρχουν οι απαιτούμενες συσσωρευμένες τάσεις. Στα πειράματα που έγιναν μόνο με ΗΜΠ στη Ρωσία
εμφανίζονταν σεισμικές διαταραχές σε διάστημα λίγων ημερών μετά.

## Μη εφαρμοσμένες ή θεωρητικές μέθοδοι πρόκλησης
Ο συντονισμός ενός ρήγματος από εξωτερικό διεγέρτη μπορεί να συμβεί και με άλλες μεθόδους ή φυσικές διαδικασίες. Οι πλήρους φάσματος συχνότητες της θραύσης από ένα πολύ κοντινό σεισμό μπορούν να συντονίσουν στιγμιαία το ρήγμα. Στο ίδιο αποτέλεσμα μπορούμε θεωρητικά να καταλήξουμε με σταδιακή μεταφορά ενέργειας στο ρήγμα αν η διέγερση γίνεται σύμφωνα με την ιδιοσυχνότητα ταλάντωσής του, όπως να ανυψώνουμε και να αφήνουμε να πέφτει ρυθμικά στο έδαφος κοντά στο ρήγμα ένα μεγάλο βάρος. Λόγω της έντονης αλληλεπίδρασης του φλοιού με την ιονόσφαιρα στο εύρος των χαμηλών συχνοτήτων (βλ. πρόγνωση σεισμών) και τις δοκιμές που γίνονται με το HAARP στις ίδιες χαμηλές συχνότητες θεωρείται πιθανή αν και δεν έχει γίνει δημόσια παραδεκτή η δυνατότητα επιλεκτικής πρόκλησης σεισμών και με τον τρόπο αυτό.
 
## Συμπεράσματα
Τα θετικά αποτελέσματα της ικανότητας πρόκλησης σεισμών θα μπορούσαν να είναι ενθαρρυντικά καθώς αν έχουμε πρόγνωση ενός γεγονότος, ακόμη και μακράς διάρκειας με τις στατιστικές μεθόδους των σεισμολόγων, μπορούμε να σκανδαλίσουμε τη διαδικασία της γένεσης του σεισμού ώστε να συμβεί σε ελεγχόμενο παράθυρο χρόνου. Σε βραχείας πρόγνωσης σεισμό η εφαρμογή μιας μεθόδου πρόκλησης θα μπορούσε να περιορίσει πολύ περισσότερο το παράθυρο χρόνου εκδήλωσης του σεισμού. Αυτό θα ήταν ιδιαίτερα χρήσιμο σε κάποιον οργανισμό προληπτικής αντισεισμικής προστασίας που θα μπορούσε να προγραμματίσει εκκενώσεις και να εκτονώσει ελεγχόμενα τις συσσωρευμένες τάσεις στο φλοιό. Βέβαια μην έχοντας κατανοήσει ακόμη πλήρως τους μηχανισμούς γένεσης και πρόκλησης σεισμών, το πειραματικό σφάλμα σε μια πρώιμη προσπάθεια ίσως είναι τέτοιο που να γίνει λάθος και να σκανδαλιστεί γεγονός που θα είναι πέρα από κάθε έλεγχο. Τα αποτελέσματα των πειραμάτων αυτών θα μπορούσαν να αποδειχθούν επίσης καταστροφικά αν γινόταν εφαρμογή της γνώσης αυτής ως όπλο μαζικής κλίμακας.
 
## Αναφορές


Κατηγορία:Γεωφυσική
Κατηγορία:Σεισμολογία
Επαμεινώνδας Λουριώτης

Ο **Επαμεινώνδας Λουριώτης** (1817 - 1887) υπήρξε Έλληνας πολιτικός του 19ου αιώνα.

## Βιογραφία
Γεννήθηκε στα Ιωάννινα το 1817, όπου είχαν καταφύγει οι γονείς του από τον Λούρο. Επί της πολιορκίας του Μεσολογγίου ο πατέρας του κατέφυγε στη Γενεύη, όπου ο μικρός Επαμεινώνδας έμαθε τα πρώτα του γράμματα και την γαλλική γλώσσα. Επέστρεψε στην Ελλάδα το 1833 για να σπουδάσει την νομική και από το 1851 μπήκε στην δικαστική υπηρεσία, παίρνοντας προαγωγή μέχρι τις ανώτατες θέσεις. Χρημάτισε πρωτοδίκης μέχρι το 1854, εφέτης το 1859, προήχθη σε εισαγγελέα του Αρείου Πάγου το 1872, και σε εισαγγελέα ων Εφετών στην Αθήνα και το Ναύπλιο μέχρι το 1876. 

Έγινε νομάρχης Κέρκυρας το 1883, και Διευθυντής των Ταχυδρομείων από το 1885 ως τον θάνατό του. Για λίγο διάστημα προάχθηκε σε Γενικό Διευθυντή των Ταχυδρομείων και Τηλεγράφων. Ανέλαβε επίσης την Διεύθυνση του υπουργείου των Εξωτερικών.

Το 1880 ίδρυσε την «Γ. Εφημερίδα της Ελλάδος» και εν συνεχεία την «Grèce» και την «Εφημερίδα των Δικαστηρίων και της Πολιτικής Δοκονομίας».

Τιμήθηκε με πολλά παράσημα.

Απεβίωσε στην Αθήνα στις 24 Ιουλίου 1887.

## Πηγές
* Επαμεινώνδας Λουριώτης συνοπτικό βιογραφικό σημείωμα από το Ινστιτούτο Νεοελληνικών Ερευνών
* 
* 

Κατηγορία:Νομάρχες Κέρκυρας
Κατηγορία:Έλληνες νομικοί
Καρλ Ντέιβιντ Άντερσον

Ο **Καρλ Ντέιβιντ Άντερσον** (, 3 Σεπτεμβρίου 1905 – 11 Ιανουαρίου 1991) ήταν Αμερικανός φυσικός γνωστός για την ανακάλυψη του ποζιτρονίου, για την οποία βραβεύθηκε με το Νόμπελ Φυσικής το 1936.

## Βιογραφία
Ο Άντερσον γεννήθηκε στη Νέα Υόρκη από Σουηδούς μετανάστες. Σπούδασε φυσική και μηχανική στο Τεχνολογικό Ινστιτούτο της Καλιφόρνια (Caltech) (πτυχίο το 1927, διδακτορικό το 1930). Υπό την επίβλεψη του Ρόμπερτ Μίλικαν, ξεκίνησε έρευνες πάνω στις κοσμικές ακτίνες κατά τη διάρκεια της οποίας συνάντησε απροσδόκητα κομμάτια σωματιδίων σε φωτογραφίες θαλάμου σύννεφων του, και ερμήνευσε ορθά, ότι έχει δημιουργηθεί από ένα σωματίδιο με την ίδια μάζα με το ηλεκτρόνιο, αλλά με αντίθετο ηλεκτρικό φορτίο. Αυτή η ανακάλυψη, που ανακοινώθηκε το 1932 και επιβεβαιώθηκε αργότερα από άλλους, επιβεβαίωσε τη θεωρητική πρόβλεψη Ντιράκ για την ύπαρξη των ποζιτρονίων.

## Εκδόσεις
# C.D. Anderson (1933). "The Positive Electron". *Physical Review* 43: 491. doi:10.1103/PhysRev.43.491. 
# C.D. Anderson (1932). "The Apparent Existence of Easily Deflectable Positives". *Science* 76 (1967): 238. doi:10.1126/science.76.1967.238. PMID 17731542

## Παραπομπές


## Εξωτερικοί σύνδεσμοι

Κατηγορία:Αμερικανοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Αμερικανοί νομπελίστες
Κατηγορία:Φυσικοί του 20ού αιώνα
Κατηγορία:Πυρηνικοί φυσικοί
Καρκίνος (αστρολογία)

Ο **Καρκίνος** (♋) είναι αστρολογικό ζώδιο που συνδέεται με τον αστερισμό του Καρκίνου. Σύμφωνα με τον τροπικό ζωδιακό, ο Καρκίνος καταλαμβάνεται από τον Ήλιο από 21 Ιουνίου μέχρι 23 Ιουλίου (οι ημερομηνίες μπορεί να διαφέρουν κατά μία ημέρα, ανάλογα με τη χρονιά). Στον αστρικό ζωδιακό, ο αστερισμός καταλαμβάνεται κατά την περίοδο από 16 Ιουλίου έως 15 Αυγούστου. Το ζώδιο απέναντι από τον Καρκίνο είναι ο Αιγόκερως.

## Μυθολογία
Κατά την Ελληνική Μυθολογία, ο Καρκίνος είχε σταλεί από τη θεά Ήρα στην προστατευόμενή της Λερναία Ύδρα, ως βοηθός της εναντίον του Ηρακλή. Έτσι, ο παμμεγέθης Καρκίνος παρενοχλούσε τον Ηρακλή κατά τη φοβερή του μάχη εναντίον της Ύδρας.

## Άλλα ζώδια
***Προηγούμενο** ♊️ Δίδυμοι
***Επόμενο** ♌️ Λέων

## Παραπομπές


## Εξωτερικοί σύνδεσμοι
* 

Κατηγορία:Αστρολογία
Γεώργιος Γρυπάρης

Ο **Γεώργιος Γρυπάρης** (1801 - 1888) υπήρξε Έλληνας δικαστικός και πολιτικός του 19ου αιώνα.
## Βιογραφικά στοιχεία
Γεννήθηκε στη Μύκονο το 1801. Πατέρας του ήταν ο μέγας λόγιος Ιωάννης Γρυπάρης. 

Χρημάτισε δικαστικός λειτουργός, παραιτήθηκε όμως αντιδρώντας στην παρέμβαση του Υπουργού Δικαιοσύνης σε αθωωτική απόφαση κάποιας δίκης της οποίος προΐστατο ο Γρυπάρης.

Μετά τη μεταπολίτευση του 1843 η ιδιαίτερη πατρίδα του Μύκονος τον εξέλεξε παμψηφεί αντιπρόσωπό της, και η Εθνική Συνέλευση του 1843 που ακολούθησε, τον εξέλεξε μέλος της επιτροπής καταρτίσεως του σχεδίου του πρώτου Συντάγματος.

Η μεταπολίτευση του 1862 βρίσκει τον Γρυπάρη αντιεισαγγελέα στο Εφετείο Αθηνών. 

Απεβίωσε το 1888.
## Πηγές
* Γεώργιος Γρυπάρης συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες πληρεξούσιοι
Κατηγορία:Έλληνες δικαστικοί
Γεράσιμος Μεταξάς

Ο **Γεράσιμος Μεταξάς** (1821-1888) ήταν Έλληνας επαναστάτης στην εξέγερση της Κεφαλλονιάς το 1848.
## Βιογραφικά στοιχεία
Γεννήθηκε στην Κεφαλλονιά το 1821. Αδέλφια του ήταν ο Γεώργιος και ο Σταύρος. 

Ήταν Ριζοσπάστης κι υπέρ της ένωσης των Επτανήσων με την Ελλάδα, από τους πρωτεργάτες και αρχηγούς της επανάστασης της Κεφαλλονιάς το 1848. Κυνηγήθηκε και αιχμαλωτίστηκε από τους Άγγλους, και εξορίστηκε στα Αντικύθηρα, όπου παρέμεινε για μια ολόκληρη διετία μαζί με τους Δημ. Καλλίνικο και Φραγκ. Δομενεγίνη, ενώ έξω από το νησί περιπολούσε ατμόπλοιο μην επιτρέποντας καμία συγκοινωνία. 

Αργότερα υπηρέτησε ως ανώτερος τελωνειακός υπάλληλος.

Απεβίωσε στην Αθήνα στις 11 Ιουνίου 1888 και ετάφη στην Κεφαλλονιά.

## Πηγές
* Γεράσιμος Μεταξάς συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Γερασιμος
Δημήτριος Σαχίνης

Με το όνομα **Δημήτριος Σαχίνης** μπορεί να αναφέρεται κάποιο από τα εξής πρόσωπα:
* Ο Δημήτριος Σαχίνης (πλοιοκτήτης), (1759-1808) 
* Ο Δημήτριος Γ. Σαχίνης, (1827-1887), εγγονός του ομώνυμου παππού του
* Ο Μήτσος Σαχίνης  (1920-2004), Έλληνας πολιτικός
Κριός (αστρολογία)

Ο **Κριός** (♈) είναι αστρολογικό ζώδιο, το οποίο συνδέεται με τον αστερισμό του Κριού. Είναι το πρώτο κατά σειρά από τα ζώδια της Φωτιάς (μαζί με τον Λέοντα και τον Τοξότη) και ανήκει στον Παρορμητικό σταυρό. Σύμφωνα με τον τροπικό ζωδιακό, ο Κριός καταλαμβάνεται από τον Ήλιο από 21 Μαρτίου μέχρι 20 Απριλίου (οι ημερομηνίες μπορεί να διαφέρουν κατά μία ημέρα, ανάλογα με τη χρονιά). Στον αστρικό ζωδιακό, ο αστερισμός καταλαμβάνεται κατά την περίοδο από 15 Απριλίου έως 15 Μαΐου. Το ζώδιο απέναντι από τον Κριό είναι ο Ζυγός.

## Μυθολογία
Το ζώδιο του Κριού συνδέεται με τον μύθο του Ιάσονα και με την αργοναυτική εκστρατεία για το χρυσόμαλλο δέρας.

## Άλλα ζώδια
***Προηγούμενο** ♓️ Ιχθύες
***Επόμενο** ♉️ Ταύρος

## Παραπομπές


## Εξωτερικοί σύνδεσμοι
* 

Κατηγορία:Αστρολογία
Κωνσταντίνος Ισχόμαχος

Ο **Κωνσταντίνος Ισχόμαχος** (1838 -28 Μαΐου 1888) ήταν Έλληνας αντισυνταγματάρχης και πολιτικός του 19ου αιώνα, βουλευτής Λαρίσης από το 1881 ως το 1885.

## Βιογραφικά στοιχεία
Η καταγωγή του ήταν από την Μακεδονία. Ο πατέρας του Γεώργιος Κ. Ισχόμαχος από τη Μακεδονία ήταν δικαστικός και υπηρέτησε, μεταξύ άλλων, ως πρώτος γραμματέας του Αρείου Πάγου, καθώς και στα Δικαστήρια Θηβών και Χαλκίδας, ενώ ο αδελφός του Φιλώτας Ισχόμαχος (1845 - 1900) ήταν στρατιωτικός, διπλωμάτης και πολιτικός. Μητέρα του ήταν η Καλυψώ. Σπούδασε στη Σχολή Ευελπίδων και συμπλήρωσε τις σπουδές του στη Γαλλία. Ο γιος του Ιωάννης ήταν επίσης πολιτικός και είχε εκλεγεί με το κόμμα του Βενιζέλου.

Αργότερα ασχολήθηκε με την πολιτική και εκλέχθηκε βουλευτής Λαρίσης, στις εκλογές του 1881. 

Ως λοχαγός ίδρυσε την εταιρεία «Αδελφότης». Στην επανάσταση της Θεσσαλίας το 1878 ο Ισχόμαχος πήρε μέρος με δικό του στρατιωτικό σώμα.  Διέπρεψε επίσης και στην συγγραφή πολυάριθμων δημοσιευμάτων. Διετέλεσε διευθυντής του στρατιωτικού επιτελείου του Υπουργείου των Στρατιωτικών.

Τιμήθηκε με ανώτερα παράσημα ξένων χωρών, έφτασε ως τον βαθμό του αντισυνταγματάρχη του πυροβολικού. Αυτοκτόνησε στην Αθήνα το Μάιο του 1888.

Ήταν παντρεμένος με τη Ιουλία Προβελέγγιου, αδερφή του Αριστομένη Προβελέγγιου, και γιος του ήταν ο Ιωάννης Ισχόμαχος.

## Συγγράμματα
Δημοσίευσε την μελέτη «Επί της στρατιωτικής οργανώσεως της Ελλάδος».
* 

## Παραπομπές

## Πηγές
* Κωνσταντίνος Ισχόμαχος συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες αξιωματικοί του πυροβολικού
Κατηγορία:Βουλευτές Λάρισας
Κατηγορία:Αυτόχειρες
Ιωάννης Ζάρκος

Ο **Ιωάννης Ζάρκος** (1810-1888) ήταν Έλληνας πολιτικός του 19ου αιώνα.
## Βιογραφικά στοιχεία
Γεννήθηκε στη Μεσσηνία το 1810, και εξελέγη πληρεξούσιος στην Εθνική Συνέλευση του 1843, και από τότε συνέχεια βουλευτής μέχρι το 1862. 

Διετέλεσε Γενικός Γραμματέας του Υπουργείου της Δικαιοσύνης επί Κωλέττη και Κ. Κολοκοτρώνη, και στο Υπουργείο των Οικονομικών επί Χρηστίδη.

Το 1856 έγινε πρόεδρος της Βουλής και διακρίθηκε για την πολιτική ικανότητα και την ανεξαρτησία των πεποιθήσεων.

Το 1874 πάλι ο λαός της Μεσσηνίας τον εξέλεξε βουλευτή, και για δεύτερη φορά έγινε πρόεδρος της Βουλής.

Τιμήθηκε με τον Ελληνικό Ταξιάρχη και τον σιδηρούν σταυρό του αγώνα. 

Απεβίωσε στην Αθήνα στις 14 Ιουνίου 1888.
## Συγγράμματα
Δημοσίευσε τη σημαντικότατη μελέτη «Επί της στρατιωτικής οργανώσεως της Ελλάδος».
## Πηγές
* Ιωάννης Ζάρκος συνοπτικό βιογραφικό σημείωμα από το Ινστιτούτο Νεοελληνικών Ερευνών
*
Γεώργιος Μεταξάς

Ο **Γεώργιος Μεταξάς** ήταν Έλληνας επαναστάτης στην εξέγερση της Κεφαλλονιάς το 1848. Κατάγεται από την ιστορική οικογένεια των Μεταξάδων.
## Βιογραφικά στοιχεία
Γεννήθηκε στην Κεφαλλονιά στις αρχές του 19ου αιώνα, πιθανόν το 1809 (αντίγραφο της πράξεως βάπτισής του φέρει ημερομηνία 17 Απριλίου 1809) . Ήταν γιος του Σπυρίδωνα Μεταξά Μπατιστάτου. Αδελφός του ήταν ο Γεράσιμος και ο Σταύρος. Έγινε αρχηγός στην επανάσταση της Κεφαλλονιάς το 1848. Κυνηγήθηκε από τους Άγγλους, και καταδικάστηκε το 1849 ερήμην στην ποινή του θανάτου, επί του εγκλήματος της εσχάτης προδοσίας. 

Του δόθηκε χάρη το 1861, και έτσι επέστρεψε στην πατρίδα του.

## Παραπομπές


## Εργογραφία

* *A reply to the pamphlet of Alexander Baillie Cochrane, Esq., entitled the "State of Greece" (1847)*

## Πηγές
* 

## Παραπομπές


Γεωργιος
Σταύρος Μεταξάς

Ο **Σταύρος Μεταξάς** ήταν Έλληνας επαναστάτης στην εξέγερση της Κεφαλλονιάς το 1848.
## Βιογραφικά στοιχεία
Γεννήθηκε στην Κεφαλλονιά. Αδελφός του ήταν ο Γεράσιμος και ο Γεώργιος. Έγινε αρχηγός στην επανάσταση της Κεφαλλονιάς το 1848. Κυνηγήθηκε από τους Άγγλους, και καταδικάστηκε το 1849 ερήμην στην ποινή του θανάτου, επί του εγκλήματος της εσχάτης προδοσίας. Κατέφυγε στην Μασσαλία και εγκαταστάθηκε εκεί διαπρέποντας επαγγελματικά ως οφθαλμίατρος.

Του δόθηκε χάρη το 1861.

## Παραπομπές


## Πηγές
* Γεράσιμος Μεταξάς συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Σταυρος
Ζυγός (αστρολογία)

Ο **Ζυγός** (♎) είναι αστρολογικό ζώδιο, το οποίο συνδέεται με τον αστερισμό του Ζυγού. Σύμφωνα με τον τροπικό ζωδιακό, ο Ζυγός καταλαμβάνεται από τον Ήλιο από 23 Σεπτεμβρίου μέχρι 22 Οκτωβρίου. Το ζώδιο απέναντι από το Ζυγό είναι ο Κριός.

## Μυθολογία
Μυθολογικά ο Ζυγός σχετίζεται με τη Θεά Δίκη και με την Νέμεσις. Για τους Αιγύπτιους σήμαινε την κρίση των ψυχών ενώπιον του Ανουβι όπου η καρδιά ζυγιζόταν κι αν ήταν ελαφρύτερη ενός πτερού οδηγούνταν ενώπιον του Οσίριδος.
Αν ήταν βαρύτερη καταστρεφόταν από την Αμμούτ. Αν το βάρος της καρδιάς εξισσοροπούσε τότε η ψυχή επανασαρκωνόταν ώστε να λάβει τα απαραίτητα γι'αυτήν μαθήματα.

## Άλλα ζώδια

* **Προηγούμενο** ♍️ Παρθένος
* **Επόμενο** ♏️ Σκορπιός

## Εξωτερικοί σύνδεσμοι
* 

Κατηγορία:Αστρολογία
Θεόδωρος Νέγρης

Με το όνομα **Θεόδωρος Νέγρης** μπορεί να αναφέρεται κάποιο από τα εξής πρόσωπα:

* Ο Θεόδωρος Νέγρης (Μέγας Ποστέλνικος), πατριάρχης της οικογένειας
των Νέγρηδων της Κωνσταντινούπολης και Μέγας Ποστελνικος της Βλαχίας
* Ο Θεόδωρος Νέγρης (πολιτικός), (1790-1824), γιος του Γεωργίου, εγγονός του Θεοδώρου Νέγρη, πατριάρχη της οικογένειας των Νέγρηδων της Κωνσταντινούπολης
* Ο Θεόδωρος Νέγρης (φυσικομαθηματικός), (1836-1888)
Θεόδωρος Νέγρης (φυσικομαθηματικός)

Ο **Θεόδωρος Νέγρης** (4 Ιουλίου 1836 – 12 Ιουλίου 1888) ήταν Έλληνας μαθηματικός του 19ου αιώνα.

## Βιογραφικά στοιχεία

Γεννήθηκε στην στην Αθήνα στις 4 Ιουλίου 1836 και ήταν γόνος της οικογένειας Νέγρη, γιος του Κωνσταντίνου Νέγρη, πρώτου καθηγητή στην έδρα των μαθηματικών στο Πανεπιστήμιο Αθηνών και αδερφός του Φωκίωνος Νέγρη. Σπούδασε τις φυσικομαθηματικές επιστήμες στην *[[Mines ParisTech|Ecole des Mines]]* στο Παρίσι. Επέστρεψε στην Ελλάδα και δίδαξε για επτά χρόνια ανώτερα μαθηματικά στην στρατιωτική σχολή των Ευελπίδων. Το 1886 ανέλαβε διευθυντής στο νεοσύστατο Πρακτικό Λύκειο. Πέθανε στην Αθήνα στις 12 Ιουλίου 1888.

## Σημειώσεις


## Παραπομπές


## Πηγές
* 
*

Κατηγορία:Έλληνες φυσικοί
Κατηγορία:Έλληνες μαθηματικοί
Θεοδωρος
Παναγιώτης Λύτσικας

Ο **Παναγιώτης Λύτσικας** (1815 - 14 Νοεμβρίου 1888) ήταν Έλληνας ιατρός του 19ου αιώνα.

## Βιογραφικά στοιχεία
Γεννήθηκε στην Άμφισσα λίγο πριν από την έναρξη της επανάστασης. Σπούδασε ιατρική στη Γερμανία και αποφοίτησε με άριστα. Συνέχισε για μια πενταετία στο νοσοκομείο της Πετρούπολης και επέστρεψε στην Ελλάδα, όπου κατετάγη ως γιατρός στο στρατό. Αποχώρησε το 1857 με τον βαθμό του επίατρου.

Πρόσφερε πολύτιμες υπηρεσίες στη δημόσια υγεία προσφέροντας πολλά στην επιδημία της χολέρας του 1854.

Ήταν επίσης ένας από τους εκλεγμένους Ταγματάρχες της Εθνοφυλακής του Τάγματος της Αγοράς κατά την Οκτωβριανή μεταπολίτευση. Διετέλεσε Διευθυντής του Πολιτικού Νοσοκομείου από το 1873 μέχρι το 1879.

Τιμήθηκε με το μετάλλιο του Ελληνικού Ταξιάρχη. 

Απεβίωσε στην Αθήνα στις 14 Νοεμβρίου 1888 σε ηλικία 73 χρονών. 

## Πηγές
* 

Κατηγορία:Έλληνες ιατροί του 19ου αιώνα
Αλέξανδρος Βαρβάκης

Ο **Αλέξανδρος Βαρβάκης** (2 Αυγούστου 1836 - 4 Οκτωβρίου 1888) ήταν Έλληνας μουσικός και εθνικός ευεργέτης του 19ου αιώνα.

## Βιογραφικά στοιχεία
Παππούς του ήταν ο μεγάλος εθνικός ευεργέτης Ιωάννης Βαρβάκης. Γεννήθηκε στην Ταϊγάνιο της Ρωσίας στις 2 Αυγούστου 1836. Εκπαιδεύτηκε άριστα στην ιδιαίτερη πατρίδα του και διορίστηκε σε σημαντική θέση σε Ρωσική υπηρεσία. Αποσύρθηκε για να επιστρέψει στην Ελλάδα το 1871. 

Συνέθεσε διάφορα μουσικά έργα, τα οποία είχαν επιτυχία. 

Πέθανε ξαφνικά στην Αθήνα στις 4 Οκτωβρίου 1888.

## Πηγές
* Αλέξανδρος Βαρβάκης συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες μουσικοί
Κατηγορία:Έλληνες συνθέτες
Κατηγορία:Έλληνες ευεργέτες
Ελληνικό Λύκειο

Το **Ελληνικό Λύκειο** ήταν Ελληνικό εκπαιδευτικό ίδρυμα στην Αθήνα του 19ου αιώνα.
## Περιγραφή
Το Ελληνικό Λύκειο ιδρύθηκε από τον Ιωάννη Σιμόπουλο το έτος 1877 και είχε χωρητικότητα ογδόντα ως ενενήντα μαθητών. Περιελάμβανε πλήρες δευτεροβάθμιο εκπαιδευτικό σύστημα, δηλαδή δημοτικό, και γυμνάσιο. Παρείχε την δυνατότητα ημιτρόφιμης και διανυκτερεύουσας παραμονής των μαθητών.

Η σχολή στεγάζονταν στην μεγαλοπρεπέστατη οικία του Ανδρέα Συγγρού (πρώην Μαυροκορδάτου) κοντά στην εκκλησία της Ζωοδόχου Πηγής. 

## Πηγές
* 

Ελληνικο Λυκειο
Ελληνικό Παρθεναγωγείο Σοφίας Σιμοπούλου

[thumb|right|350px|Σκίτσο του Παρθεναγωγείου Σιμοπούλου από το περιοδικό [Ποικίλη Στοά (περιοδικό)|Ποικίλη Στοά του 1888.]]
Το **Ελληνικό Παρθεναγωγείο της κυρίας Σοφίας Σιμοπούλου** ήταν Ελληνικό εκπαιδευτικό ίδρυμα στην Αθήνα του 19ου αιώνα.
## Περιγραφή
Το Ελληνικό Παρθεναγωγείο ιδρύθηκε από την κυρία Σοφία σύζυγο του Ιωάννη Σιμοπούλου. Μετά την παύση της λειτουργίας του παλαιότερου Παρθεναγωγείου της κυρίας Αικατερίνης Λασκαρίδου ήταν το μόνο ίδρυμα του είδους του. 

Στο διδακτικό πρόγραμμα ήταν τα Ελληνικά, Γαλλικά, Γερμανικά, Αγγλικά και Ιταλικά. Επίσης ο χορός, η γυμναστική, και η ζωγραφική. Πέρα αυτών η κοπτική, ραπτική και η μαγειρική. 

Το παρθεναγωγείο στεγαζόταν στην «Οικία Καζανόβα».

## Πηγές
* 

Κατηγορία:Σχολεία πρωτοβάθμιας και δευτεροβάθμιας εκπαίδευσης στην Αθήνα
Γεώργιος Παράσχος

Ο **Γεώργιος Παράσχος** (Χίος 1822 – Αθήνα 1886) υπήρξε Έλληνας ποιητής του 19ου αιώνα.
## Βιογραφικό σημείωμα
Γεννήθηκε στη Χίο το 1822. Μικρότερος αδελφός του ήταν ο Αχιλλέας, επίσης σημαντικός ποιητής της εποχής του. Η σφαγή στην πατρίδα του, κατά την οποία έχασε δύο αδερφές, τους ανάγκασε να καταφύγουν στο Ναύπλιο. Ο πατέρας του συνέχισε να πολεμάει με τον Κολοκοτρώνη και τον Νικηταρά μέχρι το τέλος του αγώνα και τιμήθηκε με μετάλλιο και πολλές πληγές στο στήθος.

Διδάχτηκε τα Ελληνικά και Γαλλικά γράμματα από τον Λεόντιο στο Ναύπλιο και τον Γεννάδιο στην Αθήνα. Εξέδωσε την εφημερίδα Νίκη, και επιδόθηκε με τη δημοσιογραφία και την ποίηση, ενώ δούλεψε στη Βουλή και στον Κωλέττη ως γραμματέας. Ο πατριωτισμός του βραβεύτηκε σε διαγωνισμό του Υπουργείου Στρατιωτικών το 1865 για τη σύνθεση θουρίων. Ανήκει τους ποιητές της πρώτης μεταπαναστατικής γενιάς ή ψυχή των οποίων ήταν γεμάτη από τις μνήμες του αγώνα. Αυτό εξηγεί και τη μεγάλη φιλία που είχε αναπτύξει με τον ποιητή και αγωνιστή του 21 Ζαλοκώστα Γεώργιο. Τα περισσότερα ποιήματά του ήταν πατριωτικά εκθείαζαν τα επαναστατικά κινήματα στη Θεσσαλία και στην Ήπειρο στα χρόνια του Όθωνα και τους κρητικούς επαναστάτες που τους θεωρούσε άξιους συνεχιστές της επανάστασης του 1821. Ο Ξενόπουλος είπε γι αυτόν «Ήττο μια ελληνοπρεπής φυσιογνωμία, ανακαλούσα πολλά,ωραία και μεγάλα».

Απεβίωσε στην Αθήνα φορώντας τη φουστανέλα το 1886.

## Έργα του
### Θούρια
* Ο Ύμνος της Κρήτης
* Εωθινόν
* Ο σκοπός
* Ο Εθνοφύλαξ

### Δράματα
* Ο Ολυμπιονίκης
* Ο Ερνάνης του Ουγκώ (μετάφραση)
Τα έργα του δεν εκδόθηκαν εν ζωή. Μια συλλογή τυπώθηκε από τον Δημαρά στο «Ποιηταί του ΙΘ΄ αιώνα.» Αθήνα, Αετός, 1954.

### Μεταφράσεις έργων
*’’Ιλιάδα του Ομήρου στην καθαρεύουσα’’ (1885)

## Παραπομπές


## Επιπλέον βιβλιογραφία
*Ετήσιον Ημερολόγιον του Έτους 1887/Βιογραφίαι

## Πηγές

* Γεώργιος Παράσχος συνοπτικό βιογραφικό σημείωμα από το Ινστιτούτο Νεοελληνικών Ερευνών
* Γεώργιος Παράσχος  Βιογραφικό σημείωμα από το Εθνικό Κέντρο Βιβλίου.
* 

Κατηγορία:Έλληνες ποιητές
Κατηγορία:Νεοέλληνες ποιητές
Κόρμπιν Μπλου

Ο **Κόρμπιν Μπλου** (*Corbin Bleu Reivers*, 21 Φεβρουαρίου 1989) είναι Αμερικανός ηθοποιός και τραγουδιστής.

Ο Κόρμπιν Μπλου έγινε γνωστός από το ρόλο του ως «Τσαντ» στην επιτυχημένη σειρά ταινιών της Ντίσνευ Μιούζικαλ στο Σχολείο και στη συνέχεια πρωταγωνίστησε στην επιτυχημένη ταινία της Ντίσνεϋ «Jump In». Το πρώτο του σόλο άλμπουμ κυκλοφόρησε το Μάιο του 2007.

## Προσωπική ζωή
Στις 15 Οκτωβρίου 2014 αρραβωνιάστηκε και στις 23 Ιουλίου 2016 παντρεύτηκε την ηθοποιό  Sasha Clements, με την οποία βρίσκεται σε σχέση από το 2011. 

## Παραπομπές


## Εξωτερικοί σύνδεσμοι
* Φιλμογραφία στην IMDB.
* The Official Corbin Bleu Site
* The Official In The Heights Site

Κατηγορία:Αμερικανοί τραγουδιστές
Κατηγορία:Αμερικανοί ηθοποιοί θεάτρου
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Παρθένος (αστρολογία)

Η **Παρθένος** (♍) είναι αστρολογικό ζώδιο, το οποίο συνδέεται με τον αστερισμό της Παρθένου. Είναι το δεύτερο κατά σειρά από τα ζώδια της Γης και ανήκει στον Μεταβλητό σταυρό. Σύμφωνα με τον τροπικό ζωδιακό, η Παρθένος καταλαμβάνεται από τον Ήλιο από 24 Αυγούστου μέχρι 22 Σεπτεμβρίου. Στον αστρικό ζωδιακό, ο αστερισμός καταλαμβάνεται κατά την περίοδο από 16 Αυγούστου έως 15 Σεπτεμβρίου. Το ζώδιο απέναντι από την Παρθένο είναι οι Ιχθύες.

Κατά την Ελληνική Μυθολογία το ζώδιο της Παρθένου συμβολίζει την Περσεφόνη, την κόρη του Δία και της Δήμητρας.

## Άλλα ζώδια
***Προηγούμενο** ♌️ Λέων
***Επόμενο** ♎️ Ζυγός

## Παραπομπές


## Εξωτερικοί σύνδεσμοι
* 

Κατηγορία:Αστρολογία
Δημήτριος Σαράβας

Ο **Δημήτριος Σαράβας** (1820 - 1885) ήταν Έλληνας πολιτικός του 19ου αιώνα.
## Βιογραφικά στοιχεία
Γεννήθηκε στους Δολούς της Μάνης το έτος 1820 από γονείς εμπόρους. Πατέρας του ήταν ο Στασινός και μητέρα του η Ελένη το γένος Κετσέα.

Έμαθε γράμματα και σπούδασε νομικά πάντα με βαθμό άριστα. Εξάσκησε το επάγγελμα του δικηγόρου στο Δικαστήριο της Καλαμάτας και ανέβηκε τα αξιώματα του δικαστή μέχρι τον Άρειο Πάγο. 

Παντρεύτηκε το 1860 την Πηνελόπη Δεληγιάννη από την επιφανή οικογένεια των Δεληγιαννέων.

Από την μεταπολίτευση του 1862 και μετά ασχολήθηκε με την πολιτική και εκλέχτηκε πληρεξούσιος της επαρχίας Οιτύλου στην Εθνική συνέλευση και στη Βουλή. Έγινε υπουργός Δικαιοσύνης και Υπουργός των Εκκλησιαστικών.

Απεβίωσε στην Αθήνα στα τέλη Ιουνίου 1885.
## Πηγές
* Δημήτριος Σαράβας συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες δικηγόροι του 19ου αιώνα
Κατηγορία:Έλληνες δικαστικοί
Κατηγορία:Έλληνες πληρεξούσιοι
Κατηγορία:Βουλευτές Οιτύλου
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εκκλησιαστικών
Ταύρος (αστρολογία)

Ο **Ταύρος** (♉) είναι αστρολογικό ζώδιο που συνδέεται με τον αστερισμό του Ταύρου. Ο Ταύρος συμβολίζει δύναμη και γονιμότητα . Είναι το πρώτο κατά σειρά από τα ζώδια της Γης και ανήκει στον Σταθερό σταυρό. Σύμφωνα με τον τροπικό ζωδιακό, ο Ταύρος καταλαμβάνεται από τον Ήλιο από 21 Απριλίου μέχρι 20 Μαΐου. Στον αστρικό ζωδιακό, ο αστερισμός καταλαμβάνεται κατά την περίοδο από16 Μαΐου έως 15 Ιουνίου. Το ζώδιο απέναντι από τον Ταύρο είναι ο Σκορπιός.

## Μυθολογία
Ως σύμβολο, ο αστερισμός του Ταύρου παριστάνει τον λευκό ταύρο που βοήθησε τον Δια να αρπάξει τη νεαρή Ευρώπη που έπαιζε με τις φίλες της στις ακτές της πατρίδας της Φοινίκης και να τη μεταφέρει στην Κρήτη. Σε μία άλλη εκδοχή, ο ίδιος ο Δίας μεταμορφώθηκε σε Ταύρο, για να αρπάξει την όμορφη Ευρώπη.

## Άλλα ζώδια
***Προηγούμενο** ♈️ Κριός
***Επόμενο** ♊️ Δίδυμοι

## Εξωτερικοί σύνδεσμοι
* 

Κατηγορία:Αστρολογία
Τζιμ Στιούαρτ

Ο **Τζιμ Στιούαρτ** (*James "Jim" Stewart*) είναι παλαίμαχος Σκωτσέζος ποδοσφαιριστής που αγωνιζόταν στη θέση του τερματοφύλακα και νυν προπονητής τερματοφυλάκων.
## Καριέρα
## Ποδοσφαιρική καριέρα
Ο **Στιούαρτ** γεννήθηκε στις 9 Μαρτίου του 1954 στο Κιλγουίνινγκ της Σκωτίας και ξεκίνησε την καριέρα του το 1972 από την Κιλμάρνοκ, στην οποία αγωνίστηκε ως το 1978 όταν και πήρε μεταγραφή στην αγγλική Μίντλεσμπρο. Επόμενος σταθμός της σταδιοδρομίας του ήταν η Ρέιντζερς Γλασκώβης όπου έμεινε για 4 χρόνια ενώ αργότερα αγωνίστηκε στις Νταμπάρτον, Σεν Μίρρεν και Πάτρικ Θιστλ όπου και αποσύρθηκε από την ενεργό δράση.

Ο **Στιούαρτ** χρίστηκε δύο φορές διεθνής με την Εθνική Σκωτίας.Ήταν μάλιστα μέλος της ομάδας που έλαβε μέρος στο Μουντιάλ του 1974 χωρίς όμως να αγωνιστεί.
### Προπονητική καριέρα
Μετά την απόσυρσή του από την ενεργό δράση ασχολήθηκε ως προπονητής τερματοφυλάκων αρχικά στην Κιλμάρνοκ και αργότερα στην Χαρτ οφ Μιντλόθιαν ενώ τώρα είναι προπονητής τερματοφυλάκων τόσο στην Ρέιντζερς Γλασκώβης όσο και στην Εθνική Σκωτίας.

## Στατιστικά

## Παραπομπές


## Πηγές

*Στατιστικά καριέρας

Κατηγορία:Σκωτσέζοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Εθνικής Σκωτίας
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές Μίντλεσμπρο Φ.Κ.
Κατηγορία:Ποδοσφαιριστές Κιλμάρνοκ ΦΚ
Κατηγορία:Ποδοσφαιριστές Εθνικής Σκωτίας Κ21
Κατηγορία:Ποδοσφαιριστές Σεντ Μίρεν ΦΚ
Υδροχόος (αστρολογία)

Ο **Υδροχόος** (♒) είναι το ενδέκατο αστρολογικό ζώδιο του κύκλου. Είναι το τρίτο κατά σειρά από τα ζώδια του Αέρα και ανήκει στον Σταθερό σταυρό. Σύμφωνα με τον τροπικό ζωδιακό, ο Υδροχόος καταλαμβάνεται από τον Ήλιο από 20 Ιανουαρίου μέχρι 18 Φεβρουαρίου. Στον αστρικό ζωδιακό, ο αστερισμός καταλαμβάνεται κατά την περίοδο από15 Φεβρουαρίου έως 14 Μαρτίου. Το ζώδιο απέναντι από τον Υδροχόο είναι ο Λέων.

## Μυθολογία
Στην Ελληνική μυθολογία ο Υδροχόος παριστάνει τον Γανυμήδη που τον άρπαξε ο Δίας για να τον κάνει οινοχόο του στον Όλυμπο και να παίρνουν από τα χέρια του αυτός κι οι άλλοι θεοί το κρασί και το νέκταρ. Ο Δίας εγκατέστησε τον Γανυμήδη στον Όλυμπο ως οινοχόο των Θεών, γεγονός που προκάλεσε τη ζήλια της Ήρας, αλλά και της κόρης της Ήβης, η οποία ήταν μέχρι τότε οινοχόος των Θεών. Οι συνεχείς πιέσεις αυτών των δυο γυναικών ανάγκασαν τον Δία να μεταμορφώσει τον νεαρό ευνοούμενό του στον αστερισμό του Υδροχόου.

## Άλλα ζώδια

* **Προηγούμενο** ♑️ Αιγόκερως
* **Επόμενο** ♓️ Ιχθύες

## Εξωτερικοί σύνδεσμοι
* 

Κατηγορία:Αστρολογία
Ιχθύες (αστρολογία)

μικρογραφία
Οι **Ιχθύες** (♓) είναι αστρολογικό ζώδιο, το οποίο συνδέεται με τον αστερισμό των Ιχθύων. Σύμφωνα με τον τροπικό ζωδιακό, οι Ιχθύες καταλαμβάνονται από τον Ήλιο από 19 Φεβρουαρίου μέχρι 20 Μαρτίου. Στον αστρικό ζωδιακό, ο αστερισμός καταλαμβάνεται κατά την περίοδο από 15 Μαρτίου έως 14 Απριλίου. Το ζώδιο απέναντι από τους Ιχθύες είναι ο Παρθένος.

## Μυθολογία
Σύμφωνα με την Ελληνική μυθολογία δυο Ιχθύες είναι τα δυο δελφίνια που συνόδευαν πάντα τον θεό της θάλασσας Ποσειδώνα στις διάφορες μετακινήσεις του. Επίσης υπάρχει αναφορά πως συμβολίζουν τη θεά Αφροδίτη και τον γιο της Έρωτα που πήραν τη μορφή ψαριών, ώστε να ξεφύγουν από τους Τιτάνες κατά τη μάχη τους, και βούτηξαν στα νερά του Ευφράτη ποταμού.

## Άλλα ζώδια

* **Προηγούμενο** ♒️ Υδροχόος
* **Επόμενο** ♈️ Κριός

## Παραπομπές


## Εξωτερικοί σύνδεσμοι
* 

Κατηγορία:Αστρολογία
Αιγόκερως (αστρολογία)

Ο **Αιγόκερως** (♑) είναι αστρολογικό ζώδιο, το οποίο συνδέεται με τον αστερισμό του Αιγόκερω. Είναι το τρίτο κατά σειρά από τα ζώδια της Γης, διαθέτει θηλυκή πολικότητα και ανήκει στον Παρορμητικό σταυρό. Σύμφωνα με τον τροπικό ζωδιακό, ο Αιγόκερως καταλαμβάνεται από τον Ήλιο από 22 Δεκεμβρίου μέχρι 19 Ιανουαρίου. Στον αστρικό ζωδιακό, ο αστερισμός καταλαμβάνεται κατά την περίοδο από15 Ιανουαρίου έως 14 Φεβρουαρίου. Το ζώδιο του Αιγόκερω κυβερνάται από τον πλανήτη Κρόνο. Στον ζωδιακό κύκλο, απέναντι από τον Αιγόκερω είναι ο Καρκίνος.

Το όνομα *Αιγόκερως* αναφέρεται στο κέρατο της κατσίκας (στα αρχαία ελληνικά αἴγα και κέρας). Σε έναν βαθμό σχετίζεται με το Αμαλθείας κέρας, μυθολογικό σύμβολο της αφθονίας κατά την κλασική αρχαιότητα.

Ο Αιγόκερως συχνά απεικονίζεται σαν κατσίκα, αλλά και σαν υβρίδιο κατσίκας και ψαριού, με το κάτω μέρος του σώματος να παραπέμπει σε ουρά γοργόνας (στα αγγλικά αποδίδεται ως *seagoat*).

Τα μέρη του ανθρώπινου σώματος που σχετίζονται με το ζώδιο του Αιγόκερω είναι βασικά τα γόνατα, όπως επίσης τα οστά, ο σκελετός, οι αρθρώσεις και τα δόντια.

Ως αρχέτυπο, το ζώδιο του Αιγόκερω αντιπροσωπεύει την πρακτικότητα, την σταθερότητα και την φιλοδοξία σε επαγγελματικό και προσωπικό επίπεδο, τους υψηλούς στόχους και την εφαρμογή μακροπρόθεσμων σχεδίων για την επίτευξη τους.

Το ζώδιο του Αιγόκερω είναι συνδεδεμένο με την σταδιοδρομία, δημόσια εικόνα και την κοινωνική αναγνώριση, το επαγγελματικό ήθος, την πειθαρχία και την προσήλωση στην εργασία, όπως και κάθε είδους δομή ή αξιακό σύστημα με σαφείς κανονισμούς.

Πέρα από τον τάση του Αιγόκερω για επιτυχημένη καριέρα και κοινωνική αναρρίχηση, είναι το ζώδιο εκείνο που ενσωματώνει τον σεβασμό στην παράδοση και τις συντηρητικές αξίες, όπως επίσης και την επιβολή της έννομης τάξης, την υπακοή στην ιεραρχία και την τήρηση των κανονισμών. Ως εκ τούτου είναι το ζώδιο που σχετίζεται με την διοίκηση και την διακυβέρνηση.

## Μυθολογία

Οι Πλατωνικοί ονόμαζαν τον Αιγόκερω «Πύλη των Θεών», γιατί πίστευαν ότι οι ανθρώπινες ψυχές, μετά το θάνατο των ανθρώπων, περνούσαν από το ζώδιο αυτό πριν φτάσουν στον ουρανό ενω σύμφωνα με μια άλλη μυθολογική εκδοχή, ο Αιγόκερως είναι ο Αιγίπαν, γιος του Δία και της Αίγης, συζύγου του τραγοπόδαρου θεού Πάνα. Από αυτούς τους δυο πήρε και το όνομά του (Αίγη + Παν).

## Άλλα ζώδια

* **Προηγούμενο** ♐️ Τοξότης
* **Επόμενο** ♒️ Υδροχόος

## Εξωτερικοί σύνδεσμοι
* 

Κατηγορία:Αστρολογία
Τετραφθοριούχο διβόριο

Το **τετραφθοριούχο του διβορίου** είναι η ανόργανη χημική ένωση με τον τύπο (BF2)2. Είναι ένα άχρωμο αέριο και η έχει χρόνο ημιζωής ημερών σε θερμοκρασία δωματίου. Είναι το πιο σταθερό από τα τετρααλογονίδια του διβορίου.

## Δομή και σύνδεσμος

Το τετραφθοριούχο διβόριο είναι ένα επίπεδο μόριο με απόσταση δεσμού Β-Β 172 pm.  Αν και έχει έλλειψη ηλεκτρονίων, τα κέντρα ακόρεστου βορίου σταθεροποιούνται με δεσμό pi με τους τερματικούς συνδέτες φθορίου. Η ένωση είναι ισοηλεκτρονική με οξαλικό.

## Σύνθεση και αντιδράσεις

Το τετραφθοριούχο διβόριο μπορεί να σχηματιστεί με επεξεργασία μονοφθοριούχου βορίου με τριφθοριούχο βόριο σε χαμηλές θερμοκρασίες, προσέχοντας να μην σχηματιστούν ανώτερα πολυμερή. 

Η προσθήκη τετραφθοριούχου διβορίου στο σύμπλοκο του Vaska χρησιμοποιήθηκε για να παραχθεί ένα πρώιμο παράδειγμα ενός συμπλόκου βορυλίου μετάλλου μεταπτώσεως: 

: 2B2F4 + IrCl(CO)(PPh3)2 → Ir(BF2)3(CO)(PPh3)2 + ClBF2

## Παραπομπές


## Αναφορές

* 
* 
* 
* 
* 

## Εξωτερικοί σύνδεσμοι

* Diboron tetrafluoride at webelements

Κατηγορία:Ανόργανες ενώσεις φθορίου
Κατηγορία:Ανόργανες ενώσεις βορίου
Τριιωδιούχο βόριο

Το **τριιωδίδιο του βορίου** ή **τριιωδιούχο βόριο**  είναι μια ανόργανη δυαδική χημική ένωση του βορίου και του ιωδίου με μοριακό τύπο BI3. Έχει μια τριγωνική επίπεδη  μοριακή γεωμετρία. Το χημικά καθαρό τριιωδιούχο βόριο, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι ένα κρυσταλλικό στερεό.  Η διηλεκτρική σταθερά του είναι 5,38 και η  θερμότητα εξάτμισης του είναι 40,5 kJ/mol.

Μπορεί να παραχθεί με την αντίδραση λιθιοβοριοϋδρίδιου (LiBH4) και ιωδίου, οπότε συμππαράγονται ιωδιούχο λίθιο (LiI), τριιωδιούχο βόριο, υδρογόνο και υδροϊώδιο (HI):

\mathrm{3LiBH_4 + 8I_2 \xrightarrow{60^oC} 3LiI + 3BI_3 + 4H_2 + 4HI}

## Αναφορές


Κατηγορία:Ανόργανες ενώσεις
Κατηγορία:Αλογονίδια
Κατηγορία:Ανόργανες ενώσεις βορίου
Περικλής Τσιριγώτης

Ο **Περικλής Τσιριγώτης** (1860 - 1924) ήταν Έλληνας ζωγράφος του 20ού αιώνα.

## Βιογραφικά στοιχεία
Γεννήθηκε στην Κέρκυρα το 1860 και πήρε τα πρώτα καλλιτεχνικά μαθήματα στην ιδιαίτερη πατρίδα του. Δάσκαλός του ήταν ο ζωγράφος Χαράλαμπος Παχής, από τον οποίο έμαθαν την τέχνη όλοι οι ζωγράφοι της επτανησιακής σχολής.

Αναχώρησε από την Κέρκυρα και σπούδασε στο βασιλικό ινστιτούτο της Νεάπολης, έχοντας καθηγητές τον Μορέλλι και Μαρινέλλι. Από εκεί πήγε στη Ρώμη για να αποτελειώσει τις σπουδές του.

Αποκαταστάθηκε στο Κάιρο. Απεβίωσε το 1924.

## Έργα του

Ο Τσιριγώτης ήταν γόνιμος καλλιτέχνης. Έργα του βρήκαν αγοραστές στο Λονδίνο, στην Αγία Πετρούπολη, στη Μάλτα, στη Νέα Υόρκη, στην Αθήνα και αλλού. Οκτώ τοιχογραφίες του τριών μέτρων η κάθε μία φιλοτεχνήθηκαν στον Πατριαρχικό Ναό του Αγίου Νικολάου στο Κάιρο. 

## Πηγές
* Περικλής Τσιριγώτης συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες ζωγράφοι του 19ου αιώνα